|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |  |  |
| --- | --- | --- |
| **Частична предварителна оценка на въздействието** | | |
| **Институция:**  **Комисия за регулиране на**  **съобщенията** | **Нормативен акт:**  **Постановление за изменение и допълнение на Тарифата за таксите, които се събират от Комисията за регулиране на съобщенията по Закона за електронните съобщения** |
|  | **………………………………………………** |
| **Лице за контакт:** Станислава Йорданова | **Телефон и ел. поща:**  тел. 02 9492717; email: styordanova@crc.bg |
| **1. Проблем/проблеми за решаване:**  **Проблем 1: Забавяне на процеса по усвояване на радиочестотен спектър за наземни мрежи за предоставяне на електронни съобщителни услуги с национален обхват в обхвати 700 MHz и 800 MHz за развитието на 5G инфраструктура и нови технологии (като 5G и 6G), което възпрепятства изпълнението на Реформа 2 (C7.R2): "Ефективно използване на радиочестотния спектър от Плана за възстановяване и устойчивост на България“.**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Предоставянето на радиочестотен спектър в обхвати 700 MHz и 800 MHz в България е забавено. Радиочестотният спектър в обхват 800 MHz е предоставен от всички държави-членки в периода 2010-2015 г., а в обхват 700 MHz в периода 2019-2021 г. от повечето страни в Европейския съюз (ЕС). Това забавяне, както и световната CODIV-19 пандемия и последвалата икономическа криза, рефлектира върху разгръщането и надграждането на мрежите, поради повишените цени на оборудването, необходимо за изграждането на 5G мрежи.  В резултат от забавянето на процеса по усвояване на този ресурс, при настоящия размер на еднократните такси за издаване на разрешения за ползване на радиочестотен спектър от обхвати 700 MHz и 800 MHz, предприятията нямат интерес от закупуването на спектър в тези обхвати.  Действащите еднократни такси за издаване на разрешения за ползване на радиочестотен спектър от обхвати 700 MHz и 800 MHz на 1 MHz за всяка година от продължителността на разрешението е в размер на 120 000 лв. Размерът на таксите за двата обхвата е идентичен поради сходните им техническите характеристики. Приходите от тези обхвати са 0 лв., тъй като ресурсът не е усвоен.  Липсата на интерес към свободния ресурс в обхвати 700 МHz и 800 МHz показва, че таксите за честотите в тези обхвати са високи и са пречка за ефективно ползване и управление на радиочестотния спектър.  В допълнение, отдаването на спектър в тези обхвати ще бъде възможно едва след като се проведат успешни съвместни тестове, относно влиянието на излъчването от базовите станции на предприятията върху наземно базираните военни радионавигационни и радиолокационни системи и обратно, между военновъздушните сили на РБ и предприятията, предоставящи електронни съобщителни мрежи и/или услуги. Tестовете ще се провеждат в рамките на първоначално определената санитарна зона с радиус 5 км, която в зависимост от резултатите може да се промени, в това число и да се увеличи.  С навлизането на 5G мрежите трафикът, генериран от базовите станции, непрекъснато нараства с много бързи темпове. В резултат пропорционално нараства потребността от изграждане на преносна среда, в т. ч. мрежи от вида „точка към точка“, използващи по-широки честотни ленти, която да осигури необходимата скорост и качество на предаването на данни. С въвеждането на нови технологии (като 5G и 6G), в бъдеще се очакват още по-бързи темпове на развитието на мрежите с много висок капацитет. Използването на по-широки ленти при настоящите такси води до увеличаване на дължимите от предприятията такси за ползване на радиочестотен спектър. Това ще възпрепятства изграждането и разгръщане на преносни мрежи с висок капацитет, което ще се отрази негативно на осигуряването на по-добро качество на преноса и на услугите, предоставяни на потребителите и развитието на 5G в България.  Размерът на годишните такси за ползване на радиочестотен спектър за мрежи от неподвижната радиослужба от вида "точка към точка" не отговаря на развитието на електронните съобщения и непрекъснатото навлизане на новите технологии, както и на промените в Закона за електронните съобщения и правилата за използване на спектъра за тези мрежи.  **Проблем 2: Несъответствие между Тарифата за таксите, които се събират от Комисията за регулиране на съобщенията по Закона за електронните съобщения (ЗЕС) със Закона за изменение и допълнение на Закона за електронните съобщения (ЗИД на ЗЕС) (Обн., ДВ, бр. 20 от 2021 г.) и правилата за използване на радиочестотния спектър за електронните съобщителни мрежи.**  Не са определени такси за радиочестотен спектър за мрежи, ползващи спектър въз основа на регистрационен режим, въведен със Закона за изменение и допълнение на Закона за електронните съобщения (ЗИД на ЗЕС) (Обн., ДВ, бр. 20 от 2021 г.). Тарифата следва да се приведе в съответствие с Правилата за използване на радиочестотен спектър въз основа на регистрационен режим.  Не са определени такси за мрежи от спътникови радиослужби съгласно спецификата на земните станции, свързващи се с негеостационарните спътникови системи. Тарифата за таксите трябва да се приведе в съответствие със ЗИД на ЗЕС и Правилата за използване на радиочестотен спектър за електронни съобщителни мрежи от спътникови радиослужби. Следва да се отчете и спецификата на земните станции, свързващи се с негеостационарните спътникови системи.  Не е определена еднократна такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и,каквито са изискванията на ЗИД на ЗЕС и Правилата за използване на радиочестотен спектър за електронни съобщителни мрежи от спътникови радиослужби.  Не са определени годишни такси за ползване на радиочестотен спектър за мрежите от негеостационарна/и спътникова/и система/и,съответно Тарифата за таксите следва да се приведе в съответствие със ЗИД на ЗЕС и Правилата за използване на радиочестотен спектър за електронни съобщителни мрежи от спътникови радиослужби. Не е отразено действителното използване на радиочестотния спектър, предвид което критерият за определяне на годишната такса за позицията на геостационарна орбита със съответния радиочестотен спектър е необходимо да бъде променен.  Размерът на таксите за номерационни ресурси не отчита икономическото и технологичното състояние на пазара.  Настоящите годишни такси за ползване на номерационни ресурси не са променяни от 10 години. През този период приходите от пазарния сегмент фиксирана гласова услуга намаляват и е налице трайна тенденция за спад на броя активни абонати на фиксирани услуги. Същата тенденция се наблюдава в по-малка степен при мобилните услуги - спад в броя на абонатите, т.е. намаляване на броя използвани уникални SIM карти и спад при средния приход от абонат.  Посоченото състояние на пазара на мобилни и фиксирани гласови услуги дава основание за преразглеждане на годишните такси за предоставяните номерационни ресурси в посока на тяхното намаляване.  Не са определяни такси за изменение и допълнение на временно разрешение. В Тарифата е необходимо да се въведе такса за изменение/допълнение на временните разрешения в размера на таксата за предоставянето на услугата. Таксата ще е функция от вида на изменението и допълнението каквото е при постоянните разрешения.  В Тарифата са определени такси с отпаднала необходимост, а именно:   * обществена електронна съобщителна мрежа за морско търсене и спасяване и разпространение на текуща информация за осигуряване безопасността на корабоплаването; * електронна съобщителна мрежа за морско търсене и спасяване и разпространение на текуща информация за осигуряване безопасността на корабоплаването; * електронна съобщителна мрежа за търсене и спасяване и разпространение на текуща информация за осигуряване безопасността на въздухоплаването; * метеорен радар за изследователски цели.   Същевременно мрежите за търсене и спасяване са уредени с наредби и правила и следва да отпаднат поради отпадналата им необходимост, като съгласно контактните точки са определени нормативно както следва:  ***Авиационно търсене и спасяване****: Съгласно „Национален план за търсене и спасяване при авиационни произшествия“ функциите по контрол и управление на Координационния център за търсене и спасяване при авиационно произшествие са на ГД ГВА, в съответствие с разпоредбите на Наредба 12 от 11.09.2020 г. за системата за търсене и спасяване при авиационно произшествие.*  *„Национален план за търсене и спасяване при авиационни произшествия“ е изготвен в изпълнение на Република България, произтичащи от международните конвенции за оказване на помощ на хора, търпящи бедствия („Конвенция за международно гражданско въздухоплаване“, „Международна конвенция за търсене и спасяване по море“), като участниците в плана е необходимо да работят в тясно сътрудничество и координация на дейностите по търсене и спасяване при авиационни произшествия.*  ***Морско търсене и спасяване****: Съгласно „Международна конвенция за търсене и спасяване по море“ спасително-координационните центрове трябва да бъдат държани в течение със състоянието на готовност на единиците по търсене и спасяване на бедстващи хора, кораби и самолети.*  *„ИАМА организира и координира търсенето и спасяването на бедстващи хора, кораби и самолети, упражняващи контрол върху опазването на морската среда от замърсяването от кораби и води регистри на кораби, морските лица, пристанищата и пристанищните оператори в Република България“ („Морски транспортен план на Република България 2021-2035, част „Морски транспорт“).*  В допълнение следва да се вземе предвид чл. 149, ал. 2, т. 1 от ЗЕС, съгласно който държавни органи, които осъществяват електронни съобщения за собствени нужди, свързани с техните функции не дължат такси по реда на глава осма от ЗЕС.  Със ЗИД на ЗЕС научните организации, които осъществяват електронни съобщения за собствени нужди, за реализиране на краткосрочни проекти или експериментално използване не дължат такси по реда на глава осма от ЗЕС (чл. 149, ал. 2, т. 3).  Налице е несъответствие на Тарифата със Закона за изменение и допълнение на Закона за електронните съобщения и правилата за използване на радиочестотния спектър. Налагат се и редакционни промени, като терминологии, срокове и др.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемите не могат да се решат в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Отмяната на такси, въвеждането на такси и новият размер на посочените съществуващи такси не могат да бъдат регламентирани по друг начин, освен чрез изменение и допълнение на Тарифата за таксите, които се събират от Комисията за регулиране на съобщенията по Закона за електронните съобщения.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Няма задължителни действия, произтичащи от актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са изготвяни последващи оценки на въздействието на проекта на акт. | | |
| **2. Цел:**  **Цел 1 „Създаване на благоприятни условия за усвояване на радиочестотен спектър за наземни мрежи за предоставяне на електронни съобщителни услуги с национален обхват в обхвати 700 MHz и 800 MHz за развитието на 5G инфраструктура и нови технологии (като 5G и 6G) и изпълнение на Реформа 2 (C7.R2): Ефективно използване на радиочестотния спектър от Плана за възстановяване и устойчивост на България“**  1. Намаляване на еднократните такси за издаване на разрешения за ползване на радиочестотен спектър от обхвати 700 MHz и 800 MHz с 40% - от 120 000 лв. на 72 000 лв. с цел предоставяне на радиочестотния спектър от обхвати 700 MHz и 800 MHz за разгръщане на 5G мрежи през периода 2023 – 2027 г.;  2. Намаляване на годишните такси за ползване на радиочестотен спектър за мрежи от неподвижната радиослужба от вида "точка към точка" за 1 MHz в обхватите до 24 GHz и над 35 GHz с 40 %, а тези в обхвата от 27 GHz до 35 GHz – с 50 % (с цел насърчаване на мигриране на участъци в по-малко използвани обхвати за използване на радиочестотен спектър за мрежи от неподвижната радиослужба от вида "точка към точка"), както следва:  - до 10 GHz – от 4,00 лв. на 2,40 лв.;  - от 10 GHz до 24 GHz – от 3,00 лв. на 1,80 лв.;  - от 27 GHz до 35 GHz – от 3,00 лв. на 1,50 лв.;  - от 35 GHz до 50 GHz – от 2,00 лв. на 1,20 лв.;  - от 50 GHz до 57 GHz – от 0,50 лв. на 0,30 лв.  **Цел 2 „Привеждане на Тарифата за таксите, които се събират от КРС в съответствие със Закона за изменение и допълнение на Закона за електронните съобщения и правилата за използване на радиочестотния спектър“**   1. Определяне на такси за регистрационен режим с цел насърчаване на инвестициите в инфраструктурата, стимулиране на иновациите и осигуряване на условия за въвеждане и надграждане на ново поколение мобилни мрежи (5G). 2. Определяне на такси за негеостационарните спътникови системи и мрежи, свързващи се с тези системи, както и изменение на начина на определяне на годишната такса за ползване на позиция на геостационарна орбита със съответния радиочестотен спектър. 3. Преразглеждане на размера на таксите за номерационни ресурси в съответствие с разпоредбите на чл. 143а, ал. 7 от ЗЕС. 4. Определяне на такси за изменение и допълнение на временно разрешение. 5. Премахване на такси с отпаднала необходимост.   Редакционни промени, включващи уеднаквяване на терминология, срокове и други, в съответствие с настъпилите промени в нормативната уредба  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  **1. Предприятията, предоставящи мобилни услуги – 3 бр.**  **2. Предприятия, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи – 22 бр.**  **3. Предприятия, на които са предоставени за ползване географски номера и номера за предоставяне на мобилни услуги от Националния номерационен план – 20 бр.**  **4. Всички потребители на високоскоростни широколентови услуги - физически и юридически лица – неограничен брой.**  **5.** **Държавни органи в лицето на Министерство на транспорта и съобщенията, Министерство на електронното управление и Комисия за регулиране на съобщенията – 3 бр.**  **6. Производители, вносители и дистрибутори на оборудване, необходимо за изграждането на новата инфраструктура – неограничен брой.**  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** | | |
| **Вариант 1 „Без действие“:**  **Описание:**  Запазване на размера на еднократните такси за радиочестотен спектър в обхвати 700 MHz и 800 MHz и на годишните такси за ползване на радиочестотен спектър за мрежи от неподвижната радиослужба от вида "точка към точка"  **Положителни (икономически/социални/екологични) въздействия:**  Не са идентифицирани очаквани положителни (икономически, социални или екологични) въздействия вследствие на прилагането на този вариант върху посочените в т. 3 заинтересовани страни, както следва - *предприятията, предоставящи мобилни услуги – 3 бр., предприятия, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи – 22, предприятия, на които са предоставени за ползване географски номера и номера за предоставяне на мобилни услуги от Националния номерационен план – 20, всички потребители на високоскоростни широколентови услуги - физически и юридически лица – неограничен брой, производители, вносители и дистрибутори на оборудване, необходимо за изграждането на новата инфраструктура – неограничен брой и държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията*.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Очакват се отрицателни въздействия за заинтересованите страни, посочени в т. 3 както следва:  *Предприятията, предоставящи мобилни услуги – 3 бр.* няма да усвоят радиочестотен спектър вобхвати 700 MHz и 800 MHz и няма да разгръщат мрежи от ново поколение (5G и 6G). Съответно няма да ползват по-широки ленти на радиочестотен спектър за мрежи от неподвижната радиослужба от вида "точка към точка", което ще се отрази във влошаване на качеството на услугите.  *Всички потребители на високоскоростни широколентови услуги - физически и юридически лица – неограничен брой* няма да се възползват от възможностите на мрежите от ново поколение и нови висококачествени услуги*.*  *Производители, вносители и дистрибутори на оборудване, необходимо за изграждането на новата инфраструктура – неограничен брой* няма да реализират приходи от продажби на оборудване за разгръщане на мрежи от ново поколение*.*  *Държавни органи -* Комисия за регулиране на съобщениятаняма да реализира приходи в държавния бюджет от предоставяне на спектър в обхвати 700 MHz и 800 MHz, което ще се отрази и върху предоставяния трансфер към Министерство на транспорта и съобщенията и Министерство на електронното управлениеи няма да бъде изпълнена Реформа 2 (C7.R2): Ефективно използване на радиочестотния спектър от плана за възстановяване и устойчивост на България.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани очаквани специфични въздействия.  **Въздействия върху малките и средните предприятия:**  Забавянето на предоставянето за ползване на радиочестотният спектър от обхвати 700 MHz и 800 MHz за разгръщане на 5G забавя и развитието на високоскоростни мрежи, забавя и цифровизацията на икономиката, което има пряко въздействие и върху малките и средните предприятия.  **Административна тежест:** Административната тежест не се променя.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2: „Изменение на еднократните такси за издаване на разрешения за ползване на радиочестотен спектър от обхвати 700 MHz и 800 MHz и на годишните такси за мрежи от вида „точка към точка“:**  **Описание:**  Намаление на единичната цена на 1 MHz за всяка година от продължителността на разрешението в обхвати 700 MHz и 800 MHz при определяне на еднократната такса за издаване на разрешение.  Предвид чл. 1, ал. 3, т. 3 от Методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им, посочените такси са в област със значение за защита на особено важни държавни или обществени интереси, поради което редът за тяхното определяне е в съответствие с Глава осма ТАКСИ от Закона за електронните съобщения. Предложеният нов размер на еднократната такса за издаване на разрешение и на таксите за мрежи от вида „точка към точка“ са съобразени с динамиката в сектора на електронните съобщения и пазарните условия, както на национално ниво, така и на ниво Европейски съюз. Наред с това се отчита и значението на високоскоростните и свръхвисокоскоростни мрежи от ново поколение, каквито са 5G мрежите за социално икономическото развитие на равнище Европейска общност, предвид заложените приоритети в “5G за Европа: План за действие” на ЕК и новата регулаторна рамка, заложена в ДИРЕКТИВА (EС) 2018/1972. При намаление на еднократните такси в обхвати 700 MHz и 800 MHz и на таксите за мрежи от вида „точка към точка“, ще се освободи финансов ресурс, който да се ползва за инвестиции в нови технологии, включително в разгръщане и надграждане на 5G. Очаква се да се постигне ефикасно и ефективно управление на спектъра, насърчаване на конкуренцията, развитие и въвеждане на ново поколение мрежови технологии и увеличаване в максимална степен ползата за потребителите в контекста на 5G мрежите. С предложената промяна ще се стимулира развитието на електронните съобщителни мрежи и внедряването на нови технологии. Ще се насърчи развитието на широколентовите услуги за пренос на данни, ще се стимулира конкуренцията в сектора и ще се задоволяват нарастващите нужди на потребителите за качествени иновативни услуги. Това от своя страна ще спомогне за увеличаване на социалните и икономическите ползи, произтичащи от ползването на честотния ресурс. Ще бъде осигурена възможност за увеличаване капацитета на преноса на данни.  Изменението на таксите за предоставяне и ползване на радиочестотен спектър ще създаде възможности за реализиране на проектите за изграждане на 5G мрежи от ново поколение с оглед постигане на целите, заложени в “5G за Европа: План за действие” на ЕК. Последното ще окаже допълнителни непреки положителни ефекти с добавена стойност, свързана с цифровизацията на икономиката, като се отчитат нарастващите потребности на бизнеса (производство, транспорт, логистика, здравеопазване, медии и др.) от много високи скорости във връзка с динамичното развитие на „интернет на нещата” и новите бизнес модели. Стимулиране разгръщането и надграждането на 5G мрежите на практика ще допринесе за нарастване на икономическия растеж в България и постигане на устойчиви икономически и социални ползи от осигуряването на единен цифров пазар. Ще бъдат създадени необходимите предпоставки за изпълнение на Реформа 2 (C7.R2): Ефективно използване на радиочестотния спектър от плана за възстановяване и устойчивост на България.  С навлизането на 5G мрежите трафикът, генериран от базовите станции, непрекъснато нараства с много бързи темпове. В резултат пропорционално нараства потребността от изграждане на преносна среда, в т. ч. мрежи от вида „точка към точка“, използващи по-широки честотни ленти, която да осигури необходимата скорост и качество на предаването на данни. С въвеждането на нови технологии (като 5G и 6G), в бъдеще се очакват още по-бързи темпове на развитието на мрежите с много висок капацитет. Използването на по-широки ленти при настоящите такси води до увеличаване на дължимите от предприятията такси за ползване на радиочестотен спектър. Това ще възпрепятства изграждането и разгръщане на преносни мрежи с висок капацитет, което ще се отрази негативно на осигуряването на по-добро качество на преноса и на услугите, предоставяни на потребителите и развитието на 5G в България. С намалението на таксите ще се насърчат инвестициите на предприятията и изграждането на радиорелейни линии, които да се използват за осигуряване на висококапацитетен трафик за базовите станции в обхвати 700 и 800 MHz. Това ще допринесе косвено за изпълнението на мярка C7.R2 от Плана за възстановяване и устойчивост.  **Положителни (икономически/социални/екологични) въздействия:**  Очакват се положителни въздействия върху заинтересованите страни, както следва:  *Предприятията, предоставящи мобилни услуги – 3 бр.* ще усвоят радиочестотен спектър вобхвати 700 MHz и 800 MHz и ще разгръщат и надграждат мрежи от ново поколение (5G и 6G) и ще ползват по-широки ленти на радиочестотен спектър за мрежи от неподвижната радиослужба от вида "точка към точка", което ще се отрази в подобряване на качеството на услугите и разработване на нови услуги.  *Всички потребители на високоскоростни широколентови услуги - физически и юридически лица – неограничен брой* ще се възползват от възможностите на мрежите от ново поколение и нови висококачествени услуги*.*  *Производители, вносители и дистрибутори на оборудване, необходимо за изграждането на новата инфраструктура – неограничен брой* ще реализират приходи от продажби на оборудване за разгръщане на мрежи от ново поколение*.*  *Държавни органи -* Комисия за регулиране на съобщениятаще реализира приходи от предоставяне на спектър в обхвати 700 MHz и 800 MHz, като очакваните преки постъпления в държавния бюджет са в размер на 172,8 млн. лв. от еднократни такси при издаване на разрешения за 20 г. през 2023 г. (129,6 млн. лв. при издаване на разрешения за 15 г.) и увеличение на постоянните приходи със 7,8 млн. лв. от годишната такса за ползване на ресурса. Посочените приходи ще повлияят върху предоставения трансфер към Министерство на електронното управление и Министерство на транспорта и съобщенията. Ще бъде изпълнена Реформа 2 (C7.R2): Ефективно използване на радиочестотния спектър от плана за възстановяване и устойчивост на България.  С намалението на таксите годишните приходи на база действащите към момента разрешения ще намалеят с 4 141 хил. лв., като това ще се компенсира от таксите, които ще се заплащат за използване на участъци с по-широки ленти и таксите, които ще бъдат заплатени от предприятията при предоставянето на спектъра в обхвати 700 MHz и 800 MHz.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не се очакват отрицателни въздействия върху нито една от основните групи заинтересовани страни, включително върху икономическата, социалната и екологичната сфера.  Отрицателни въздействия от предлагания проект за изменение и допълнение на Тарифата се очакват, единствено за държавните органи в лицето на Министерството на транспорта и съобщенията, Министерството на електронното управление и Комисията за регулиране на съобщенията в случай че не се освободи радиочестотният спектър в обхвати 700 MHz и 800 MHz и/или предприятията не усвоят спектър в обхват 700 и 800 MHz, въпреки намалението на таксите. Негативното въздействие се изразява в нулеви приходи в държавния бюджет, поради неусвоен ресурс в обхвати 700 MHz и 800 MHz, каквото е и текущото състояние.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани очаквани специфични въздействия.  **Въздействия върху малките и средните предприятия:**  Насърчаването на усвояването на радиочестотния спектър от обхвати 700 MHz и 800 MHz за разгръщане на 5G стимулира развитието на високоскоростни мрежи, и цифровизацията на икономиката, което има пряко въздействие и върху малките и средните предприятия.  **Административна тежест:** Административната тежест намалява, тъй като предложените изменения и допълнения се отнасят до намаление на размера на таксите, като същевременно не се предвиждат промени в процедурите и изискваните документи за предоставяне и ползване на ресурс.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **4.2. По проблем 2: Несъответствие между Тарифата за таксите, които се събират от Комисията за регулиране на съобщенията по Закона за електронните съобщения (ЗЕС) със Закона за изменение и допълнение на Закона за електронните съобщения (ЗИД на ЗЕС) (Обн., ДВ, бр. 20 от 2021 г.) и правилата за използване на радиочестотния спектър за различни електронни съобщителни мрежи.** | | |
| **Вариант 1 „Без действие“:**  Описание:  Тарифата за таксите не се привежда в съответствие със ЗИД на ЗЕС и правилата за използване на радиочестотен спектър за различни електронни съобщителни мрежи.  Не се определят такси за мрежи, ползващи радиочестотен спектър въз основа на регистрационен режим.  Не се определят такси за мрежи от спътникови радиослужби, отчитайки спецификата на земните станции, свързващи се с негеостационарните спътникови системи.  Не се определя такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и.  Не се променя начинът на определяне на размера на годишните такси за ползване на позиции на геостационарната орбита със съответния радиочестотен спектър.  Не се определят годишни такси за мрежите от негеостационарна/и спътникова/и система/и.  Размерът на годишните такси за ползване на номерационни ресурси не се променя.  Не се определят такси за изменение и допълнение на временно разрешение.  Не отпадат видове мрежи от Тарифата с отпаднала необходимост.  Не се извършват необходимите редакционни промени.  **Положителни (икономически/социални/екологични) въздействия:**  Не са идентифицирани очаквани положителни (икономически, социални или екологични) въздействия вследствие на прилагането на този вариант върху посочените в т. 3 заинтересовани страни, както следва - *предприятията, предоставящи мобилни услуги – 3 бр., предприятия, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи – 22, предприятия, на които са предоставени за ползване географски номера и номера за предоставяне на мобилни услуги от Националния номерационен план – 20, всички потребители на високоскоростни широколентови услуги - физически и юридически лица – неограничен брой, производители, вносители и дистрибутори на оборудване, необходимо за изграждането на новата инфраструктура – неограничен брой и държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията*.  *По отношение на държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията* **–** ще се запазят приходите на КРС от текущия размер на таксите за номерационни ресурси.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Липсата на нормативно регламентирани такси за мрежи, ползващи радиочестотен спектър въз основа на регистрационен режим, за мрежи от спътникови радиослужби, отчитайки спецификата на земните станции, свързващи се с негеостационарните спътникови системи, такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и, годишни такси за мрежите от негеостационарна/и спътникова/и система/и, както и запазването на начинът на определяне на размера на годишните такси за ползване на позиции на геостационарната орбита със съответния радиочестотен спектър, ще възпрепятстват предприятията да усвоят и използват радиочестотния спектър. Това засяга заинтересованите страни посочени в т. 3.1. и т. 3.2 както следва - *Предприятията, предоставящи мобилни услуги и предприятия, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи.*  Неприемането на предложения подзаконов нормативен акт ще доведе до невъзможност за прилагането на новия регистрационен режим за ползване на радиочестотен спектър в радиочестотните обхвати над 57 GHz при облекчени условия. Няма да се осигурят условия за използване на радиочестотен спектър от негеостационарни спътникови системи, както и да се отрази действителното използване на радиочестотния спектър за позиции на геостационарна орбита. Това засяга *всички предприятия, предоставящи електронни съобщителни мрежи и/или услуги, които биха ползвали радиочестотен спектър в радиочестотните обхвати над 57 GHz, спътниковите оператори, както и предприятията, които биха експлоатирали негеостационарни спътникови системи.*  Няма да бъде отчетено икономическото и технологичното състояние на пазара и предприятията ще продължат да плащат същите такси. Това засяга всички *предприятия, на които са предоставени за ползване географски номера и номера за предоставяне на мобилни услуги от Националния номерационен план.*  Идентифицирани са косвени отрицателни икономически и социални въздействия, а именно:  Няма да се създадат предпоставки за преодоляване на цифровото разделение, нито за разширяване на широколентовото покритие в рядко населени географски райони. Няма да се стимулира увеличение на присъствието на български предприятия на пазара на спътникови услуги. Не се създават предпоставки за разгръщане и изграждане на мрежи, както и предоставяне на услуги на крайни потребители – физически и юридически лица. Това засяга *всички потребители на високоскоростни широколентови услуги (крайни потребители) - физически и юридически лица – неограничен брой.*  Ако не бъдат въведени горепосочените такси за радиочестотен спектър, същият няма да бъде усвоен и такси за него няма да се заплащат. В случай на изменение и допълнение на временно разрешение, няма да се дължат такси от предприятията за дейностите, които Комисията за регулиране на съобщенията е извършила. Това засяга *държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията – 3 бр.*  Идентифицирани са косвени отрицателни икономически въздействия, а именно:  Ако не се въведат горепосочените такси, няма да се осигурят условия за използване на радиочестотен спектър, съответно е малко вероятно да се инвестира в разгръщане и изграждане на мрежи. Последното косвено засяга *заинтересованите страни в лицето на* *производителите, вносителите и дистрибуторите на оборудване,* доколкото не може да се очаква същите да реализират приходи.  Не са идентифицирани екологични въздействия върху нито една от заинтересованите страни  *(върху всяка заинтересована страна/група заинтересовани страни)*  **Специфични въздействия:**  Не са идентифицирани очаквани специфични въздействия.  **Въздействия върху малките и средните предприятия:** Косвени въздействия върху всички потребители на високоскоростни широколентови услуги (крайни потребители) - физически и юридически лица – неограничен брой и производители, вносители и дистрибутори на оборудване, необходимо за изграждането на новата инфраструктура – неограничен брой, съгласно посоченото в**Положителни (икономически/социални/екологични) въздействия и Отрицателни (икономически/социални/екологични) въздействия**  **Административна тежест:**. Административната тежест по отношение на ползване на радиочестотен спектър в радиочестотните обхвати над 57 GHz се запазва, вместо да се въведе възможност за прилагането на новия регистрационен режим при по-облекчени условия в сравнение с разрешителния.  Няма ефект върху административната тежест по отношение на такси за мрежи от спътникови радиослужби като се отчита спецификата на земните станции, свързващи се с негеостационарните спътникови системи.  Няма ефект върху административната тежест по отношение на еднократна такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и .  Няма ефект върху административната тежест по отношение на годишни такси за ползване на позиции на геостационарната орбита със съответния радиочестотен спектър и за мрежите от негеостационарна/и спътникова/и система/и.  Не се променя административната тежест по отношение на такси за номерационни ресурси.  Не се променя административната тежест по отношение на такси за изменение и допълнение на временно разрешение.  Няма ефект върху административната тежест по отношение на видове мрежи от Тарифата с отпаднала необходимост.  Другите изменения във връзка с привеждане в съответствие на Тарифата със Закона за изменение и допълнение на Закона за електронните съобщения и правилата за използване на радиочестотния спектър и редакционни промени, не оказват ефект върху административната тежест.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2:** **„Привеждане на Тарифата за таксите, които се събират от Комисията за регулиране на съобщенията по Закона за електронните съобщения (ЗЕС), в съответствие със Закона за изменение и допълнение на Закона за електронните съобщения (ЗИД на ЗЕС) (Обн., ДВ, бр. 20 от 2021 г.) и правилата за използване на радиочестотен спектър за различните електронни съобщителни мрежи“**  **Описание:**  Тарифата се привежда в съответствие с разпоредбите на ЗИД на ЗЕС и правилата за използване на радиочестотен спектър  Определят се:  1. Такса за разглеждане на заявление за вписване на участък или изменение на техническите параметри на вписан участък в регистъра на лицата, които използват радиочестотен спектър след регистрация за всеки участък в размер на 20 лева;  **-** годишна такса за ползване на радиочестотен спектър след регистрация в размер на 9,00 лева за 100 MHz. Таксата се изчислява пропорционално според заеманата честотна лента.  Предложените такси са в съответствие с Правилата за използване на радиочестотен спектър въз основа на регистрационен режим, като посочения е режим е по-същество нов режим за ползване на спектър при облекчени условия.  2. Определят се такси за електронни съобщителни мрежи от спътникови радиослужби, като се отчита спецификата на земните станции, свързващи се с негеостационарни спътникови системи, които могат да се състоят от повече от една проследяваща антена, всяка от които излъчва в една и съща честотна лента в различни периоди от време. Тези такси следва да са еднакви с таксите за земните станции, свързващи се с геостационарни системи, които не се променят. Таксите са както следва:  - Електронни съобщителни мрежи от спътникови радиослужби   * за всяка земна станция, свързваща се с геостационарни спътникови системи - 800 лева; * за всяка земна станция, свързваща се с негеостационарни спътникови системи, състояща се от една или повече антени - 800 лева.   Прави се и уточнение, че годишните такси се събират на предавателен канал (Земя-космос).  3. Определя се еднократна такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и в размер на 5000 лв. Таксата е еднаква с таксата за позиция на негеостационарна орбита, тъй като разходите за национална координация на геостационарните и негеостационарните спътникови системи са еднакви.  4. Годишните такси за ползване на позиции на геостационарната орбита се определят за всеки 1 MHz, в зависимост от честотния обхват под/над 18.4 GHz. Предвид факта, че негеостационарните спътникови системи са системи за пренос на данни, годишната такса за радиочестотен спектър, използван от негеостационарна спътникова система съответства на таксата, която се дължи за позиция на геостационарна орбита.   * за обхватите под 18.4 MHz – 60 лв. * за обхватите над 18.4 MHz – 30 лв.   За обхватите под 18.4 MHz предложената такса в размер на 60 лв. е определена на база на осреднената такса за 1 MHz, заплащана от предприятията, на които КРС е издала разрешения за позиция на геостационарна орбита със съответния радиочестотен спектър. За обхватите над 18.4 GHz следва да се отчете обстоятелството, че се характеризират с по-широки честотни ленти спрямо тези под 18 GHz, каквито се изискват от новите технологии при спътниковите мрежи, като таксата за 1 MHz за обхватите над 18.4 MHz следва да бъде с 50% по-ниска от таксата за обхватите под 18.4 MHz.  5. Намаляват се годишните такси за номерационни ресурси като се отчита икономическото и технологичното състояние на пазара.  Определят се следните годишни такси за ползване на номерационни ресурси, за осъществяване на електронни съобщения:   |  |  |  | | --- | --- | --- | | **№ по ред** | **За ползване на номерационни ресурси** | **Такса (в лв.)** | | 1 | За национално значим номер с 8-цифрена дължина | 0,18 | | 2 | За номер от предоставен блок от 10 000 000 национално значими номера с 9-цифрена дължина | 0,13 | | 3 | За номер от предоставен блок от 1 000 000 или 100 000 национално значими номера с 9-цифрена дължина | 0,13 | | … | … | … |   6. Определят се следните такси за изменение и/или допълнение на временно разрешение:   * без ново честотно планиране - такса в размер 100 лв.; * с ново честотно планиране - такса в размер на еднократната административна такса по чл. 2, ал. 1, ал. 6 и ал. 10 от Тарифата.   7. Във връзка с отпаднала необходимост от Тарифата отпадат таксите за:   * обществена електронна съобщителна мрежа за морско търсене и спасяване и разпространение на текуща информация за осигуряване безопасността на корабоплаването; * електронна съобщителна мрежа за морско търсене и спасяване и разпространение на текуща информация за осигуряване безопасността на корабоплаването; * електронна съобщителна мрежа за търсене и спасяване и разпространение на текуща информация за осигуряване безопасността на въздухоплаването; * метеорен радар за изследователски цели.   Отпадат таксите за научните организации, които осъществяват електронни съобщения за собствени нужди, за реализиране на краткосрочни проекти или експериментално използване, тъй като те не дължат такси по реда на глава осма от ЗЕС (чл. 149, ал. 2, т. 3).  8. Уеднаквява се терминологията и сроковете в Тарифата за таксите и ЗИД на ЗЕС.  **Положителни (икономически/социални/екологични) въздействия:**  *Очакват се положителни въздействия върху заинтересованите страни в лицето на предприятията, предоставящи мобилни услуги – 3 и предприятията, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи – 22.*  С определянето на такси за мрежи, ползващи радиочестотен спектър въз основа на регистрационен режим се създават облекчени условия за използване на честотен ресурс от обхвати над 57 GHz за мрежи от вида „точка към точка“. Очаква се облекчаването на режима на ползване на радиочестотния спектър във високите обхвати да насърчи предприятията да изграждат широколентови мрежи, които осигуряват по-висока скорост на предаване на данните и съответно по-добро качество на услугите, което от своя страна да създаде предпоставки за развитието на електронните съобщителни мрежи от 5-то поколение. Предложените такси целят насърчаване на инвестициите в инфраструктурата и стимулиране на иновациите. Очаква се това да окаже допълнителен положителен ефект, свързан с цифровизацията на икономиката и допринесе за насочване на финансовите ресурси на предприятията към инвестиции в мрежи с много висок капацитет и подобряване на качеството на услугите за потребителите.  Предприятията ще могат да заплащат такса за електронни съобщителни мрежи от спътникови радиослужби, която отчита спецификата на земните станции, свързващи се с негеостационарни спътникови системи, които могат да се състоят от повече от една проследяваща антена, всяка от които излъчва в една и съща честотна лента в различни периоди от време.  С определянето на еднократната такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и се създават условия за използването на този ресурс от предприятията.  С промяната на начина на определяне на размера на годишните такси за ползване на позиции на геостационарната орбита със съответния радиочестотен спектър и определянето на годишни такси за мрежите от негеостационарна/и спътникова/и система/ предприятията ще имат възможност да заплащат за реално използваната честотна лента на 1 MHz, а не на транспондер.    *Очакват се положителни въздействия върху предприятията, на които са предоставени за ползване географски номера и номера за предоставяне на мобилни услуги от Националния номерационен план – 20.*  Ще бъде отчетено икономическото и технологичното състояние на пазара в съответствие с разпоредбите на ЗЕС и съответно ще се намалят разходите на предприятията за ползване на номерационни ресурси.  *Очакват се положителни въздействия върху всички потребители на високоскоростни широколентови услуги - физически и юридически лица – неограничен брой.*  Очакваните положителни икономически и социални въздействия върху крайните потребители от въвеждането на регистрационен режим са свързани с подобряване на качеството на услуги и цифровизацията в резултат на очакваните инвестиции в разгръщане и изграждане на мрежи с много висок капацитет.  С определянето на такси за негеостационарна/и спътникова/и система/и се стимулират инвестициите в нови технологии, които представляват потенциална възможност за осигуряване на широколентов достъп и играят важна роля в глобалната информационна инфраструктура, като осигуряват бърз и лесен начин за комуникация, независимо от разстоянията и местоположението, на което се намират потребителите. Осигуряването на възможност за увеличаване капацитета на преноса на данни ще бъде предпоставка за постигане на целите на Цифровото десетилетие на Европа. Всичко това косвено ще въздейства върху качеството, избора и достъпността на услугите, предназначени за крайни потребители.  *Очакват се положителни въздействия за държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията – 3 бр.*  Въвеждането на новите такси за негеостационарните спътникови мрежи ще допринесе за увеличаване на приходите на КРС, тъй като до момента такси за тези мрежи и спектър не са събирани.  В случай на изменение и допълнение на временно разрешение, ще се дължат такси от предприятията за дейностите, които Комисията за регулиране на съобщенията е извършила.  *Очакват се положителни въздействия върху производители, вносители и дистрибутори на оборудване, необходимо за изграждането на новата инфраструктура – неограничен брой.*  Очакват се косвени положителни ефекти, свързани със създадените предпоставки за стимулиране на изграждането и надграждането на мрежи.  Не се очакват положителни екологични въздействия за нито една от групите заинтересовани страни.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  *Очакват се отрицателни въздействия върху предприятията, предоставящи мобилни услуги – 3 и предприятията, ползващи радиочестотен спектър за електронни съобщителни мрежи от спътникови радиослужби, позиции на геостационарна орбита и мрежи от негеостационарни спътникови системи – 22 –* Предприятията ще дължат такси за изменение и допълнение на временно разрешение.  Не са идентифицирани отрицателни икономически и социални въздействия *върху всички потребители на високоскоростни широколентови услуги - физически и юридически лица – неограничен брой.*  *Очакват се отрицателни въздействия върху държавните органи в лицето на Министерство на транспорта и съобщенията, Министерство на електронното управление и Комисия за регулиране на съобщенията – 3 бр. -*С намалението на таксите за номерационни ресурси годишните приходи на база действащите към момента **разрешения** ще намалеят с 1 435 хил. лв., но това ще се компенсира от таксите, които ще се заплащат за използване на участъци с по-широки ленти и таксите, които ще бъдат заплатени от предприятията при предоставянето на спектъра в обхвати 700 MHz и 800 MHz.  Не са идентифицирани отрицателни икономически и социални въздействиявърху *производители, вносители и дистрибутори на оборудване, необходимо за изграждането на новата инфраструктура – неограничен брой.*  Не се очакват отрицателни екологични въздействия за нито една от групите заинтересовани страни.  *(върху всяка заинтересована страна/група заинтересовани страни)*  **Специфични въздействия:** Не са идентифицирани специфични въздействия  **Въздействия върху малките и средните предприятия:** Косвени въздействия върху всички потребители на високоскоростни широколентови услуги (крайни потребители) - физически и юридически лица – неограничен брой и производители, вносители и дистрибутори на оборудване, необходимо за изграждането на новата инфраструктура – неограничен брой, съгласно посоченото в**Положителни (икономически/социални/екологични) въздействия.**  **Административна тежест:**  Регистрационният режим е по същество нов режим, с който се създават облекчени условия за използване на честотния ресурс, като се намалява административната тежест както за предприятията, така и за регулатора, тъй като процедурите по заявяване и предоставяне на права за ползване на спектър при регистрационния режим са опростени в сравнение с разрешителния, въз основа на който се предоставя в момента радиочестотният спектър над 57 GHz.  Не се променя административната тежест по отношение на такси за мрежи от спътникови радиослужби, единствено е отчетена спецификата на земните станции, свързващи се с негеостационарните спътникови системи.  Увеличава се административната тежест чрез въвеждане на еднократна такса за издаване на разрешение за ползване на радиочестотен спектър за електронна съобщителна мрежа от негеостационарна/и спътникова/и система/и. Не засяга конкретни предприятия, тъй като към момента няма издадени разрешения. -  Увеличава се административната тежест по отношение на годишни такси за ползване на позиции на геостационарната орбита със съответния радиочестотен спектър и за мрежите от негеостационарна/и спътникова/и система/и. Не засяга конкретни предприятия, тъй като към момента няма издадени разрешения.  Намалява се административната тежест за предприятията с намаляването на размера на таксите за номерационни ресурси.  Увеличава се административната тежест с въвеждането на такси за изменение и допълнение на временно разрешение, тъй като такива такси към момента не са събирани.  Намалява административната тежест по отношение на видове мрежи от Тарифата с отпаднала необходимост, тъй като таксите отпадат.  Другите изменения във връзка с привеждане в съответствие на Тарифата със Закона за изменение и допълнение на Закона за електронните съобщения и правилата за използване на радиочестотния спектър и редакционни промени, не оказват ефект върху административната тежест.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2**  **„Приемане на Тарифа“** | | ***Ефективност*** | Цел 1: Създаване на благоприятни условия за усвояване на радиочестотен спектър за наземни мрежи за предоставяне на електронни съобщителни услуги с национален обхват в обхвати 700 MHz и 800 MHz за развитието на 5G инфраструктура и нови технологии (като 5G и 6G) и изпълнение на Реформа 2 (C7.R2): Ефективно използване на радиочестотния спектър от Плана за възстановяване и устойчивост на България | 3 | 1 | | Цел 2: Привеждане на Тарифата за таксите, които се събират от КРС в съответствие със Закона за изменение и допълнение на Закона за електронните съобщения и правилата за използване на радиочестотния спектър | 3 | 1 | | ***Ефикасност*** | Цел 1: Създаване на благоприятни условия за усвояване на радиочестотен спектър за наземни мрежи за предоставяне на електронни съобщителни услуги с национален обхват в обхвати 700 MHz и 800 MHz за развитието на 5G инфраструктура и нови технологии (като 5G и 6G) и изпълнение на Реформа 2 (C7.R2): Ефективно използване на радиочестотния спектър от Плана за възстановяване и устойчивост на България | 3 | 1 | | Цел 2: Привеждане на Тарифата за таксите, които се събират от КРС в съответствие със Закона за изменение и допълнение на Закона за електронните съобщения и правилата за използване на радиочестотния спектър | 3 | 1 | | ***Съгласуваност*** | Цел 1: Създаване на благоприятни условия за усвояване на радиочестотен спектър за наземни мрежи за предоставяне на електронни съобщителни услуги с национален обхват в обхвати 700 MHz и 800 MHz за развитието на 5G инфраструктура и нови технологии (като 5G и 6G) и изпълнение на Реформа 2 (C7.R2): Ефективно използване на радиочестотния спектър от Плана за възстановяване и устойчивост на България | 3 | 1 | | Цел 2: Привеждане на Тарифата за таксите, които се събират от КРС в съответствие със Закона за изменение и допълнение на Закона за електронните съобщения и правилата за използване на радиочестотния спектър | 3 | 1 |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  **По проблем 1:** Вариант 2 „Изменение на еднократните такси за издаване на разрешения за ползване на радиочестотен спектър от обхвати 700 MHz и 800 MHz и на таксите за мрежи от вида „точка към точка“.  **По проблем 2:** Вариант 2 „Привеждане на тарифата за таксите, които се събират от Комисията за регулиране на съобщенията по Закона за електронните съобщения (ЗЕС) със Закона за изменение и допълнение на Закона за електронните съобщения (ЗИД на ЗЕС) (Обн., ДВ, бр. 20 от 2021 г.) и правилата за използване на радиочестотен спектър“  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Намалява се административната тежест при ползване на радиочестотен спектър въз основа на регистрация за мрежите от неподвижна радиослужба от вида „точка към точка“ (радиорелейни линии) в радиочестотните обхвати над 57 GHz, които до момента са били на разрешителен режим.  Въвежда се еднократна такса за административна услуга за разглеждане на заявление за вписване, добавяне или изменение на техническите параметри за всеки участък в регистъра по чл. 33, ал. 1, т. 3 от ЗЕС, която е разходоориентирана и съобразена с чл. 7а от Закона за ограничаване на административното регулиране и административния контрол върху стопанската дейност. Размерът на таксите съответства на разходите на КРС за извършване на съответната услуга, за упражняване на контрол, за необходимите материално-технически разходи и изразходвано работно време. От 2013 г. до настоящия момент три предприятия имат общо 490 радиорелейни участъка в радиочестотни ленти 71-76/81-86 GHz. В тази връзка очакваните приходи от предоставянето на услугата по разглеждане на заявление за вписване, добавяне или изменение на техническите параметри за всеки участък в регистъра по чл. 33, ал. 1, т. 3 от ЗЕС от 20 лв. ще бъдат незначителни и в рамките на одобрения бюджет на КРС.  Намалява се административната тежест за предприятията с намаляването на размера на таксите за номерационни ресурси.  Намалява административната тежест по отношение на видове мрежи от Тарифата с отпаднала необходимост, тъй като таксите отпадат.  Таксите в Тарифата са от изключенията, посочени в чл. 7а, ал. 6 от ЗОАРАКСД, като такси в област със значение за защита на особено важни държавни или обществени интереси, поради което редът за тяхното определяне е в съответствие с чл. 143а от ЗЕС.  В Преходните разпоредби на Закона за държавните такси също е посочено, че този закон не засяга таксите, събирани по ЗЕС.  Актът ще засегне всички предприятия, ползващи радиочестотен спектър, като намали административната тежест и ги насърчи да развиват съществуващите си мрежи или да въвеждат нови технологии и мрежи. Това ще допринесе за развитие на икономиката, в отговор на динамичното развитие и нарастващите потребности на технологиите, чрез което се създават предпоставки за подобряване на качеството на услугите за потребителите.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**    Със ЗИД на ЗЕС беше въведена възможност определен радиочестотен спектър да се използва въз основа на регистрация (регистрационен режим), който към настоящия момент се използва след издаване на разрешение. С него се създават облекчени условия за използване на честотния ресурс, като се намалява административната тежест както за предприятията, така и за регулатора, тъй като процедурите по заявяване и предоставяне на права за ползване на спектър при регистрационния режим са опростени. В изпълнение на своите правомощия по чл. 32, ал. 1, т. 2 от ЗИД на ЗЕС, КРС прие Правила за използване на радиочестотния спектър след регистрация, в които се определят условия за използване на радиочестотния спектър, включително конкретните технически параметри за работа на електронните съобщителни мрежи. Съгласно тези правила мрежите от неподвижна радиослужба от вида „точка към точка“ (радиорелейни линии) в радиочестотните обхвати над 57 GHz, използвани за безжична преносна среда, преминават от разрешителен на регистрационен режим. Очаква се облекчаването на режима на ползване на радиочестотния спектър във високите обхвати да насърчи изграждането на широколентови мрежи, които осигуряват по-висока скорост на предаване на данните и съответно по-добро качество на услугите, което от своя страна да създаде предпоставки за развитието на електронните съобщителни мрежи от 5-о поколение.    *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**    …………………………………………………………………..……………………… ………………………………………………………………………………………….    *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не се очаква възникването на съдебни спорове от предлаганата промяна.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    ……………………………………………………………..………………………………  ……………………………………………………………………………………………..  ……………………………………………………………………………………………..  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    **Проектът за изменение и допълнение на Тарифата ще бъде публикуван за обществени консултации за 30 дни на интернет страницата на Комисията за регулиране на съобщенията в рубриката „Обществено обсъждане и консултации“. В рамките на процедурата по обществени консултации ще се даде възможност на заинтересованите страни да представят своите предложения и становища относно приложения подход за определяне на таксите, както и очакванията им за развитие на сектора в следствие на предложените изменения. Справката за отразяването на постъпилите предложения и становища ще бъде публикувана на интернет страницата на Комисията за регулиране на съобщенията. Проектът на Тарифата ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация с всички министерства, предвид значението му за изпълнението на целите, заложени в стратегическите документи, посочени в т. 6 Положителни въздействия от настоящия документ.**  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      …………………………………………………………………..……………………… ………………………………………………………………………………………….  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  …………………………………………………………………..……………………… ………………………………………………………………………………………….  *Приложете необходимата допълнителна информация и документи.* | | |
| **11. Информационни източници:**  …………………………………………………………………..……………………… ………………………………………………………………………………………….  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Станислава Йорданова-Главен секретар на КРС –Подпис: Дата:** | | |